

### REPUBLIKA E SHQIPËRISË

**KOMISIONI QENDROR I ZGJEDHJEVE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**V E N D I M**

**PËR MIRATIMIN E PËRMBAJTJES SË FLETËS SË VOTIMIT PËR KANDIDATËT PËR KRYETAR BASHKIA MALËSI E MADHE PËR ZGJEDHJET PËR ORGANET E QEVERISJES VENDORE TË DATËS 21 QERSHOR 2015**

Komisioni Qendror i Zgjedhjeve në mbledhjen e datës 01.06.2015, me pjesëmarrjen e:

Lefterije Luzi - Kryetare

Denar BIBA - ZV/Kryetar

Edlira JORAGQI - Anëtar

Gëzim VELESHNJA - Anëtar

Hysen OSMANAJ- Anëtar

Klement ZGURI- Anëtar

Vera SHTJEFNI- Anëtar

Shqyrtoi çështjen me:

**OBJEKT:** Për miratimin e përmbajtjes së fletës së votimit për kandidatët për Kryetar Bashkia Malësi e Madhe për zgjedhjet për Organet e Qeverisjes Vendore të datës 21 qershor 2015.

 **BAZË LIGJORE:** Neni 23, pika 1 germa a dhe neni 98, të ligjit nr. 10019,datë

 29.12.2008 “Kodi Zgjedhor i Republikës së Shqipërisë” i ndryshuar.

Komisioni Qendror i Zgjedhjeve pasi shqyrtoi dokumentacionin e paraqitur si dhe dëgjoi diskutimet e të pranishmeve;

**VËREN**

Me vendimin nr. 32, datë 06.03.2015 “Për miratimin e disa rregullave për regjistrimin e koalicioneve zgjedhore në KQZ”, KQZ ka përcaktuar disa rregulla për mënyrën e regjistrimit të koalicioneve zgjedhore. Në përputhje me vendimin nr.32 të KQZ, partitë politike depozituan respektivisht në KQZ marrëveshjet e tyre dhe KQZ me vendimet përkatëse ka miratuar regjistrimin si subjekt zgjedhor për zgjedhjet për Organet e Qeverisjes Vendore të datës 21.06.2015 dy koalicione zgjedhore, Koalicionin Aleanca Popullore Për Punë dhe Dinjitet dhe Koalicionin Aleanca Për Shqipërinë Europiane. Brenda afatit të përcaktuar në nenin 67, pika 1 dhe pika 2 të Kodit Zgjedhor, koalicioni Aleanca Popullore për Punë dhe Dinjitet depozitoi kërkesën për regjistrimin e z. Artan Luigj Kokaj si kandidat për kryetar në Bashkinë Malësi e Madhe dhe Koalicioni Aleanca Për Shqipërinë Europiane depozitoi kërkesën për regjistrimin e z. Tonin Zef Marinaj.

KZAZ nr.01 miratoi me vendim regjistrimin e tyre, përkatësisht me vendimet nr.05, datë 08.05.2015 si dhe vendimi nr. 08 datë 11.05.2015.

Në përfundim të procesit të regjistrimit të kandidatëve për Kryetar për zonën zgjedhore Bashkia Malësi e Madhe, KQZ në mbështetje të nenit 98, pika 3 dhe 4, duhet të miratojë përmbajtjen e fletës së votimit për subjektet zgjedhore që garojnë në zgjedhjet për organet e qeverisjes vendore të datës 21.06.2015.

Në mbledhjen e datës 20.05.2015 KQZ organizoi shortin sipas procedurave të përcaktuara në Udhëzimin nr. 3, datë 04.03.2015 “Për procedurën e hedhjes së shortit për përcaktimin e renditjes së subjekteve zgjedhore në fletën e votimit”.

Në përfundim të zhvillimit të shortit, rezultoi se,z. Anton Kokaj do të renditet i pari në fletën e votimit, ndërsa z.Tonin Marinaj do të renditet i dyti.

**PËR KËTO ARSYE:**

Mbështetur në nenin 23, pika 1 germa a, nenin 98, pika 3, 4 të Ligjit nr. 10019, datë 29.12.2008 “Kodi Zgjedhor i Republikës së Shqipërisë”, i ndryshuar,

**V E N D O S I:**

Të miratojë përmbajtjen e fletës së votimit për Kandidat për Kryetar në zonën zgjedhore Bashkia Malësi e Madhe, Qarku Shkodër për zgjedhjet për Organet e Qeverisjes Vendore të datës 21 qershor 2015, sipas materialit bashkëlidhur këtij vendimi.

Ky vendim hyn në fuqi menjëherë.

Kundёr kёtij vendimi mund tё bёhet ankim nё Kolegjin Zgjedhor, pranё Gjykatës sё Apelit Tiranё, brenda 5 (pesë) ditёve nga shpallja e kёtij vendimi.

**Lefterije LUZI- Kryetare**

**Denar BIBA- Zv/Kryetar**

**Edlira JORGAQI - Anëtare**

**Gëzim VELESHNJA- Anëtar**

**Hysen OSMANAJ- Anëtar**

**Klement ZGURI- Anëtar**

**Vera SHTJEFNI- Anëtare**